text: Team Esbjerg kom tilbage til hverdagen
  19 oktober 2016 kl. 20.17
  Efter en flot debut i Champions League gruppespillet kom Team Esbjerg onsdag aften tilbage til hverdagen
  Det lykkedes ikke Team Esbjerg at besejre Viborg, da de to hold onsdag aften mødtes i kvindernes håndboldliga.
  Team Esbjerg var ellers foran med 17-13 ved halvleg, men de formåede kun at score 10 mål i 2. halvleg, mens Viborg nettede hele 17 gange.
  Laura van der Heijden blev topscorer for Team Esbjerg med otte mål.
  Der var fem udvisninger til Esbjerg og tre til Viborg.
  Dermed var det velkommen tilbage til hverdagen i den hjemlige liga, efter at Team Esbjerg i weekenden fik en flot entre i Champions League gruppespillet, da de vandt med hele ti mål foran Krim Mercator.
  Kampen onsdag aften blev spillet i Esbjerg foran 2247 tilskuere.
  
  